Likumprojekts

**Grozījumi Likumā par budžetu un finanšu vadību**

Izdarīt Likumā par budžetu un finanšu vadību (Latvijas Republikas Saeimas un Ministru Kabineta Ziņotājs, 1994, 8. nr.; 1996, 24. nr.; 1997, 21. nr.; 1998, 9. nr.; 1999, 24. nr.; 2001, 1. nr.; 2002, 23. nr.; 2003, 2., 23. nr.; 2005, 2., 24. nr.; 2007, 3. nr.; 2008, 1., 24. nr.; 2009, 13., 15., 20. nr.; Latvijas Vēstnesis, 2009, 200. nr.; 2010, 178., 206. nr.; 2011, 103., 117., 184., 204. nr.; 2012, 190. nr.; 2013, 80., 193., 232. nr.; 2014, 32., 228. nr.; 2015, 248. nr.; 2016, 17., 81. nr.) šādus grozījumus:

1. Papildināt likumu ar 49. un 50. pantu šādā redakcijā:

"**49. pants. Administratīvā atbildība budžeta un finanšu vadības jomā**

Par Valsts kasei laikā neiesniegtu pārskatu saskaņā ar šā likuma prasībām izsaka brīdinājumu vai piemēro naudas sodu budžeta finansētas institūcijas vadītājam vai budžeta nefinansētas iestādes vadītājam no četrpadsmit līdz septiņdesmit naudas soda vienībām.

**50. pants. Kompetence sodu piemērošanā**

Administratīvo pārkāpumu process par šā likuma 49. pantā minētajiem administratīvajiem pārkāpumiem ir Valsts kases kompetence."

2. Papildināt pārejas noteikumus ar 74. punktu šādā redakcijā:

"74. Šā likuma 49. un 50. pants stājas spēkā vienlaikus ar Administratīvo pārkāpumu procesa likumu."

Finanšu ministre

Dana Reizniece-Ozola